Lisätietoja Internet-yhteyden käytöstä

HP-ohjelmisto käyttää Internet-yhteyttä
•	ohjelmiston ja sen toimintojen päivittämiseen
•	ongelmien ehkäisemiseen
•	tuen järjestämiseen.

HP-ohjelmistoissa voit valita, näytetäänkö ilmoitus ennen Internet-yhteyden muodostamista. Lisäksi voit valita, haluatko asentaa tiettyjä osia. 

HP on sitoutunut suojaamaan yksityisyyttäsi ja tietokonejärjestelmääsi, erityisesti Internet-yhteyttäsi käytettäessä. HP välittää tietokoneestasi tietoja, joita käytetään sen selvittämiseen, tarvitaanko päivityksiä, sekä HP-tuotteiden käytöstä annettujen tietojen täsmäyttämiseen. Nimeäsi, osoitettasi ja sähköpostiosoitettasi ei kerätä ilman lupaasi.

Joitakin tietoja voidaan käyttää nimettömässä ja/tai koostetussa muodossa HP:n tuotteiden ja palvelujen laadun kehittämiseen. Tällaiset tiedot voidaan siirtää ulkomailla sijaitsevaan HP:n yksikköön.

Lähettävän tietokoneen IP-osoitetta käytetään vain suojatun Internet-yhteyden muodostamiseen.

Internet-yhteyden muodostavat HP-ohjelmistosovellukset

Kaikkiin asennettaviin ohjelmistoihin sovelletaan HP:n tietosuojailmoitusta, joka on saatavana osoitteesta www.hp.com/go/privacy. Kaikki kerätyt tiedot suojataan kyseisen ilmoituksen mukaisesti. HP kunnioittaa asiakkaidensa yksityisyyttä. Tämä ilmoitus on HP:n tietosuojailmoituksen ja kansainvälisen lainsäädännön mukainen.

Huomaa, että kaikki seuraavat ohjelmistosovellukset eivät ehkä sisälly kaikkiin tuotteisiin. 

HP-tuotteen rekisteröiminen
Oletusarvon mukaan HP-tuotteen rekisteröinti alkaa automaattisesti ohjelmiston asennuksen päätyttyä. Automaattisen tuoterekisteröinnin käyttö edellyttää, että ohjelmisto kerää seuraavat tiedot tuotteesta ja tietokonejärjestelmästä:
•	tuotteen mallinumero/nimi/sarja
•	sarjanumero
•	tietokoneen käyttöjärjestelmä
•	käyttöjärjestelmän kieli ja maa-/alueasetukset
•	tuotteen huoltokoodi.

Ohjelmisto muodostaa yhteyden HP-tuotteesi verkossa sijaitsevaan rekisteröintisivustoon ja välittää nämä tiedot eteenpäin, mikä helpottaa rekisteröintiprosessia. 

Jos et halua, että HP-tuotteen rekisteröinti suoritetaan ja Internet-yhteys muodostetaan, poista Rekisteröi tuote HP:n palveluun -valinta ohjelmiston asennuksen päättyessä.

HP Update
Vanhentunut ohjelmisto saattaa vaikeuttaa tuotteiden asennusta tai heikentää niiden suorituskykyä. HP Update -apuohjelma etsii ohjelmistopäivityksiä säännöllisesti, jotta saat tietoja uusista ohjelmistoista, kun ne tulevat saataville. Lisäksi apuohjelma lataa ja asentaa päivitykset automaattisesti. HP Update auttaa pitämään HP-ohjelmistot ajantasaisina sekä tietokoneella että HP-tulostimessasi.

Usein kysyttyjä kysymyksiä HP Update -apuohjelmasta

Miksi päivitykset ovat tärkeitä?
Vanhentunut ohjelmisto saattaa vaikeuttaa tuotteiden asennusta tai heikentää niiden suorituskykyä. HP-ohjelmiston pitäminen ajantasaisena auttaa estämään ongelmia ja voi helpottaa ratkaisujen (kuten opastettujen ohjeiden ja tukiasiakirjojen) löytämistä ongelmatilanteissa. 

Mitä tietoja automaattisten päivitystarkistusten yhteydessä välitetään?
HP Update kerää ja välittää seuraavat tiedot:	
•	käyttöjärjestelmän nimi	
•	maa-/alue-asetus	
•	kieliasetus	
•	kytkettyjen HP-tulostimien luettelo	
•	kytkettyjen HP:n USB-laitteiden luettelo	
•	kytkettyjen HP:n kuvankäsittelylaitteiden luettelo	
•	HP-ohjelmistojen latausyritysten ja onnistuneiden asennusten määrät.

HP Update -ohjelman kehittämistä varten HP Update kerää lisäksi HP-ohjelmistojen lataamisen ja asennuksen aikana luodut lokitiedostot. Näitä tietoja käytetään tulevien päivitysten onnistumismahdollisuuksien parantamiseen. Käyttäjät voivat halutessaan tarkastaa lokitiedostojen sisältämät tiedot ja hyväksyä lähetyksen. Näitä tietoja seurataan nimettömästi. HP Update ei liitä asiakastietoihin yksilöllisiä tunnistetietoja.

Ladataanko ja asennetaanko päivitykset automaattisesti?
Kun olet antanut luvan päivitysten saatavuuden tarkistamiseen, joitain pieniä tärkeitä päivityksiä voidaan ladata ja asentaa siitä ilmoittamatta. Näin tehdään vain, jos kyseiset päivitykset ovat tarpeen asennetun ohjelmiston oikean toiminnan varmistamiseksi. Useimmiten saat ilmoituksen, kun päivityksiä on saatavana, ja voit valita, mitkä ohjelmistot haluat ladata ja asentaa.

Miten usein ohjelmisto tarkistaa, onko päivityksiä saatavana?
HP Update -ohjelman oletusasetuksen mukaan päivitystarkistus tehdään viikoittain. Voit kuitenkin muuttaa tarkistustiheyttä käynnistämällä HP Update -ohjelman Käynnistä-valikosta.

Miten paljon päivitykset maksavat?
HP ei veloita HP-ohjelmistojen päivityksistä. Tietokoneen on kuitenkin muodostettava Internet-yhteys, jotta HP Update voi etsiä ja ladata HP-ohjelmistojen päivityksiä. Internet-yhteyteen liittyvät kustannukset määräytyvät käyttämäsi Internet-palveluntarjoajan (ISP) mukaan. HP-ohjelmistojen päivitysten lataamisesta ei aiheudu sen enempää kustannuksia kuin muistakaan Internet-toimista, kuten sähköpostin lukemisesta tai Internetin selaamisesta.

Miten HP suoja yksityisyyttäni?
HP Update ei kerää nimeäsi, osoitettasi ja sähköpostiosoitettasi. Tietokoneesi IP-osoitetta käytetään vain suojatun Internet-yhteyden muodostamiseen. HP Update välttää sellaisten yksilöllisten tunnisteiden luomista, joista sinut tai tietokoneesi voitaisiin tunnistaa.

HP:n asiakasosallistumisohjelma / tuoteparannustutkimus
Asentamalla HP Customer Participation Program/HP Product Improvement Study -ohjelmiston saat tulevaisuudessa mahdollisuuden osallistua HP:n asiakasosallistumisohjelmaan ja/tai tuoteparannustutkimukseen. Ohjelmaan osallistuminen on täysin vapaaehtoista. Jos haluat osallistua ohjelmaan, sinulta pyydetään lisätietoja asennuksen jälkeen.

Jos haluat osallistua ohjelmaan, ohjelmisto voi aika ajoin muodostaa yhteyden HP:n palvelimeen ollessasi verkossa ja siirtää (käyttäjän luvalla) seuraavia tietoja:  
•	tietokonejärjestelmääsi liittyviä tietoja, kuten käyttöjärjestelmä, muistin määrä, maa/alue, kieli ja IP-osoite
•	käyttämiäsi HP-tuotteita koskevia tietoja, kuten laitteen malli ja sarjanumero
•	tietoja HP-laitteiden käyttötavoista, kuten tulostettujen sivujen määrä, tulostustila, tulostusmateriaali, väriaineen tai musteen merkki ja tulostettujen tiedostojen tyyppi
•	muita tuotekohtaisia teknisiä tietoja.

Koottujen tietojen tunnistetiedot poistetaan, ja tietoja käytetään koostetussa muodossa. Tietojen lähetyksen vaikutus tietokoneen toimintaan ja verkkoyhteyden nopeuteen on erittäin vähäinen. HP voi hyödyntää kerättyjä tietoja parempien tuotteiden suunnittelussa.

HP:n tarvikkeiden ostaminen
Kun valitset ohjelmistosta verkko-ostamislinkin, ohjelmisto kerää seuraavat tiedot ja lähettää ne HP:lle:
•	sijainti 
•	kieli
•	tulostimen mallinumero.

HP Connected
Työpöydällesi voidaan lisätä kuvake (pikakuvake), joka avaa linkin HP Connected -verkkopalveluun (tämä ominaisuus ei ehkä ole käytettävissä tai asennettavissa kaikissa HP-tulostimissa). Jos käytät Internetiin kytkettyä tulostinta, joka tukee HP ePrint -Web-palveluja, voit HP Connected -palvelun avulla tarkastella tulostimesi tilaa, lisätä ja poistaa tulostinsovelluksia sekä hallita ePrint-asetuksia ja työhistoriaa millä tahansa Web-selaimella joko kotonasi tai liikkeellä ollessasi.
 
Kun käytät HP Connected -verkkopalvelua, tietokoneestasi voidaan lähettää seuraavia tietoja käyttökokemuksen parantamiseksi ja asetusten täyttämiseksi valmiiksi:
•	sijainti (tietokoneen asetus)
•	kieli (tietokoneen asetus)
•	tulostimen mallinumero. 

Missään tapauksessa ei kerätä tai välitetä mitään tietoja, joiden perusteella henkilön voi tunnistaa.
HP Connected -kuvakkeen (pikakuvakkeen) voi poistaa työpöydältä vetämällä sen työpöydän roskakoriin tai napsauttamalla kuvaketta hiiren kakkospainikkeella ja valitsemalla sitten Poista.

Coupons.com
Tietokoneeseen voidaan asentaa Coupons Inc:n ohjelmisto. Kyseisen ohjelmiston avulla voit tulostaa Internetistä tulostevalmistajan kuponkeja, joilla saat alennuksia vähittäismyyntipisteistä. Ohjelmiston asennuksen yhteydessä tietokoneeseesi voidaan ladata Internetistä tunniste, jonka avulla tietokoneesi voidaan rekisteröidä ja jota tarvitaan ohjelmiston oikeaa toimintaa varten. 

Ensimmäisellä käyttökerralla Coupons Inc:n ohjelmisto muodostaa yhteyden Coupons.com-sivustoon (http://www.coupons.com), jossa sinun on luettava ja hyväksyttävä Coupons.comin lisenssisopimus, jotta ohjelmisto voidaan aktivoida ja voit tulostaa valmistajan kuponkeja Internetistä. Aktivoitu Coupons.com-kuponkitulostusohjelmisto saattaa käyttää Internetiä ajoittain päivitysten saatavuuden tarkistamiseen ja päivitysten lataamiseen. 
 
Lisätietoja Coupons.com-ohjelmistosta, kuten Coupons.comin lisenssisopimus ja yksityisyydensuojakäytäntö, on osoitteessa http://www.coupons.com.

Jos et halua, että Coupons.com-ohjelmisto asennetaan tietokoneeseesi, valitse asennusvaihto, joka sallii ohjelmiston asennuksen mukauttamisen ja poista sitten Coupons.com asennettavien ohjelmien luettelosta. 

Asennusraportti

HP:lle voidaan lähettää asennusraportti, jos valitset asennusohjelmasta tämän vaihtoehdon.Lähettämällä asennusraportin autat HP:tä kehittämään tulostimien asennusta tulevaisuudessa.Raportti sisältää nykyistä asennusta koskevia nimettömiä tietoja, ja se lähetetään HP:lle Internet-yhteytesi välityksellä.Asennusraportti sisältää seuraavat tiedot:
- järjestelmän tiedot (esimerkki:käyttöjärjestelmä, versio)
- tuotteen tiedot (esimerkki:tuotteen malli, tuotevaihtoehdot tai -kokoonpanot)
- asennukseen liittyvät valinnat (esimerkki:käytettävä yhteys, ohjelmistovalinnat)
- asennusaika
- asennuksen aikana vastaanotetut virheilmoitukset.